Rôlders

Rôlders (Coracias) binne in fûgelskaai út 'e famylje rôlderfûgels (Coraciidae).

De soarten yn it skaai binne middelgrutte fûgels mei in stevige bou. Se ha in opfallend fearrekleed mei faak blauwe en turkwaze kleuren, kombinearre mei brún, grien of pears. De kop fan 'e soarten is relatyf grut en se ha in krêftige snaffel om proaien mei te gripen. De wjukken binne breed en de sturt frij koart. Guon soarten ha lange bûtenste sturtpinnen. 

Rôlders steane bekend om harren akrobatyske flecht by de balts; se dûke, tûmelje en rôlje. De fûgels binne meast solitêr of yn pearkes en yn 'e briedtiid territoriaal. Se sitte faak op in útsjochpunt lykas in peal of tûke as se jeie. Harren iten bestiet út ynsekten, krobben, hippers, imerkes ensafuorthinne, mar ek lytse wringedieren lykas mûzen, dy't se mei in rappe dûk fange.  

Rôlders hâlde fan iepen lânskip lykas savannes, healiepen bosk en agrarysk gebiet. Se briede faak yn holtes fan beammen dy't earder brûkt waarden troch oare fûgels, sa as spjochten. 

De measte soarten kommen yn waarme gebieten fan Afrika foar. De gewoane rôlder is ek te sjen yn Europa en de Yndyske- de Yndosineeske- en Selebesrôlder binne Aziatyske soarten. 

 Soarten 
Libbene soarten
 Ofbyld  Fryske namme  Wittenskiplike namme  Fersprieding  Status/Trend120px  blaubúkrôlder  Coracias cyanogaster  West-Afrika oant de Sintraal-Afrikaanske Republyk  net bedrige25pxCoracias cyanogaster op BirdLife120px  flaggesturtrôlder  Coracias spatulatus  Tanzania, Sambia, Mozambyk, Simbabwe, Angoala   net bedrige25pxCoracias spatulatus  op BirdLife120px  Yndyske rôlder  Coracias benghalensis  Fan it suden fan Irak oant Yndia  hast bedrige25pxCoracias benghalensis op BirdLife120px  Yndosineeske rôlder  Coracias affinis  Fan East-Yndia oant Fjetnam en Yndosina  net bedrige25pxCoracias affinis op BirdLife120px  lilaboarstrôlder  Coracias caudatus  Eastlik en súdlik Afrika  net bedrigestabylCoracias caudatus op BirdLife120px  rôlder  Coracias garrulus  East- en Súd-Europa, West-Aazje, oerwintering yn Afrika   net bedrige25pxCoracias garrulus op BirdLife120px  readkrúnrôlder  Coracias naevius  Afrika ûnder de Sahara  net bedrige25pxCoracias naevius op BirdLife120px  Sahelrôlder  Coracias abyssinicus  Subsaharaansk Afrika  net bedrige 25pxCoracias abyssinicus op BirdLife120px  Selebesrôlder  Coracias temminckii  Selebes en oanbuorjende eilannen  net bedrige25pxCoracias temminckii op BirdLife


Kategory:Fûgelskaai
Kategory:Rôlderfûgel